JohanHeinsen/ENO huggingface dataset:
Den Nord-Cimbriske Tilskuer, 1830-06-11
Over forbemeldte Harboøre, rasede den 8de Dennes et frygteligt Uveir med Torden og Lynild, som slog ned i Harboøre Præstegaard, dog uden at foraarsage videre Skade; men et hæftigt Skybrud som fulgte med, skal paa Veien til Holstebroe have skyllet flere Broer bort og anrettet megen Skade.
Den Nord-Cimbriske Tilskuer, 1830-06-11
Kjøbenhavns Børs den 4 Junii. Cours. Hamb. 2 M. - a vista 211. Spec. 211. Specier solgtes til 2 Rbd. 10 1/2 s. Bank-Disconto 4 pCt. Norske Speciessedler pr. 100 Sp. 154 a 154 1 Rbd. Sedler. Svenske Sedlerpr. Rdl. Rigsg. 48 1/4 a 40 Rbs. Tegn. 4 pCt. Kgl. Obligationer 96 1/4 8. 96 1/2 Rbd. Sedler 91 1/2 i Bcol. Nationalb-Oblig 4 Febr. 1820 102 a 102 1/2 Rbd. r. S. 108 i Sd.).
Den Nord-Cimbriske Tilskuer, 1830-06-11
Kjøbenhavns Havnepriser den 22. Mai. Hvede. . . 6 Rbd. - Mk. - s. a 6 Rbd. 2 Mk. - s. Rug. 3 Rbd. 2 Mk. - s. a 3 Rbd. 4 Mk. - s. Byg, 2radet, 2 Rbd. 1 Mk. 8 s. a 2 Rbd. 2 Mk. - s. bradet, 2 Rbd. - Mk. 8 s. a 2 Rbd. 2 Mk. - s. Havre. . . 1 Rbd. 5 Mk. 8 s. a 2 Rbd. - Mk. 8 s. Ærter, imellem 4 og 5 Rbd. pr. Tønde.
Den Nord-Cimbriske Tilskuer, 1830-06-11
Døde. Krummerup Mølle: Henriette Sophie Buckwald, fød Weile, 46 Aar. Rudkjøbing: Kjøbmand Povel Hansen, 53 Aar. Odense. Ketty Adolphine Linstow, 15 Aar.
Den Nord-Cimbriske Tilskuer, 1830-06-11
Ledigt Embede. Under det danske Cancellie: Ordineret Catechet- og første Lærer-Embedet ved Borgerskolen i Skanderborg. Løn: 400 Rbd. Sølv aarlig, og 25 Rbd. Sølv aarlig til Lys, foruden Høitidsoffer af Menigheden, fri Bolig, 7 a 8 Tdr. Land Græsningsjord, samt fornødent Tørveskiær.
Den Nord-Cimbriske Tilskuer, 1830-06-11
Befordringer og Afgang. Under det danske Cancellie: Den 26de Mai er Secretair ved Protocollerne i Høiesteret, A. P. F. Buchwald, beskikket til surnummerair Assessor i Lands=Overretten samt Hof= og Stadsretten; Sognepræsten i Holstebroe samt forMaaberg Menighed under Ribe Stift, H. F. Petersen, til tillige at være Provst for Hjerm Herred, Holstebroe Kjøbstad derunder indbefattet, samt for Ginding og Hammerum Herreder under Ringkjøbing Amt, Adjunct ved Roeskilde Cathedralskole, Cand. theol. L. Smith, til Sognepræst i Hasle og for Ruths Menighed paa Bornholm; Cand. theol. F. L. T. Gottlieb til versonel Kapellan for Søebye, og Hallensløv Menigheder i Sjælland; Cand. theol. J. F. Leth til ordineret Cathechet og første Lærer ved Borgerskolen i Faaborg. Den 28de, Casserer ved Kjøbenhavns Brandforsikkrings-Sorictet, H. A. B. Münter, udnævnt til virkelig Cancellieraad.
Den Nord-Cimbriske Tilskuer, 1830-06-11
Under Landmilitair-Etaten: Den 11te Mai, Major ved Dronningens Liv=Regiment, H. H. v. Rensch, afskediget, efter Ansøgning og formedelst Svagelighed, i Naade af Krigstjenesten som Oberstlieutnant og med Pension. Den 18de, Hs. Durchl., Oberstl. og Bataillons Commandeur i det holsteenske Jnfanterie-Regiment, Johan Ludvig Carl, Prinds til Sayn Wittgenstein=Berleburg, Commandeur af Dannebrogen og Dannebrogsmand, udnævnt til Commandeur for det slesvigske Jægercorps. Den 2de, Justitsraad C. A. Müller, der er Postmester i Randers, udnævnt til Overkrigscommissair, med Tilladelse at bære den for denne Charge reglemen erede Uniform og Armeens Feldttegn, samt med Rang med No. 3 i fjerde Klasse af Rangforordningen af 14de October 1716.
Den Nord-Cimbriske Tilskuer, 1830-06-11
Ved Tallotteriets 1197de Trækning i Altona udkom 2. J. 2. J. 55.
Den Nord-Cimbriske Tilskuer, 1830-06-11
Avertissements.
Den Nord-Cimbriske Tilskuer, 1830-06-11
Auction. Efter Begjering af Skole Directionen for Thisted Amts nordre Amtsprovstie skal nogle af de Degnekaldet i Hørdum tilhørende Jorder i Parceller og til Bebyggelse i Overeensstemmelse med det Kongelige Rentekammers Skrivelse af 22de f. M. offentlig bortsælges. Auctionen er bestemt til Mandagen den 14de Juni 1830 næstkommende og holdes i Koldbye Kroe om Eftermiddagen Klokken 2 slet. Conditionerne, som paa Auctionsstedet vil blive bekjendtgjorte, ere forud til Eftersyn paa Undertegnedes Contoir. Lysthavende indbydes. Teglgaarden den 3die Juni 1830. Fischer.
Den Nord-Cimbriske Tilskuer, 1830-06-11
Nye Messina Citroner, samt fiin holsteensk Hvedemeel faaes i Thisted hos Peder Holm.
Den Nord-Cimbriske Tilskuer, 1830-06-11
Nye Messina Citroner & Apelsiner, nye Figener, engelsk Senep, Vanille, Krydder-Cocolade, bedste Øl-Eddike m.m., bekommes til meget billige Priser hos P. C. Hundahl.
Den Nord-Cimbriske Tilskuer, 1830-06-11
Jeg Undertegnede giver mig herved den Frihed at bekjendtgjøre: at jeg sliber Barbeerknive m.m. reparerer Violiner og sætter Blade paa Klarinetter. Thisted, den 5te Juni 1830. T. C. Hou. En Jeg har fornylig erholdt til Udsalg et nyt Assortiment, af fortrinlig gode større og mindre Landkorter og Atlasser, til meget billige Priser. Ligeledes har jeg des Ære at indbyde til Subscription paa det i Hamburg udkommende Bibliothek for Pianofortespillere, eller et Udvalg af de ældre og nyere berømte Componisters Værker med Portraiter og Levnetsbeskrivelse; kun det Skjønneste og Bedste leveres i denne Samling, og Udvalget skeer af de første Musikkjendere, maanedlig udkommer 2 Hæfter i stor Qvart Node-Format, af 3 Arks Størrelse paa fiin Velinpapir, og hvoraf Hæftet leveres her paa Steder, frit for alle Udgifter, til den billige Priis af 32 Rbs. Tegn.
Den Nord-Cimbriske Tilskuer, 1830-06-11
Det 1ste, indeholdende en Phantasie af den berømte Mozart, med Componistens Portrait og Rekrolog, liggenhos mig til behagelig Eftersyn for Musik=Liebhavere. Foruden det saa almindelig yndede Gallerie der seitgenossen, eller Portraiter af Nutidens mest berømte Personer, faaes ogsaa nu hos mig tilkjøbs en heel Deel enkelte fiintstukne Portraiter, af Fortidens og Nutidens berømteste Mænd til særdeles billige Priser. Thisted, den 11te Juni 1830. Joh. S. Lund. Trykke, edigeres og i drives i Thisted af J. C. Lund.
Den Nord-Cimbriske Tilskuer, 1830-06-15
Ao. 1830. No. 48. Den Nord=Cimbriske Tilskuer. eller Thisted. Amts kgl. allernaadigst privilegerede. Tidende. Avertissements Forsendes med Brevposten, overalt i Danmark. Tirsdagen. den 15de Junii.
Den Nord-Cimbriske Tilskuer, 1830-06-15
Udenlandsk. Engeland. Politiken med Hensyn til Engeland, begynder at blive mere interessant: Bladet the Morning-Advertiser sig ger: "Prinds Leopolds Frasigelse af den græske Throne, har paa vores politiske Horizont frembragt en aldeles Omvæltning, og kaldt de 3 i Staten værende Partier til Vaaben. The lige holdt den 31te Mai en Forsamling i Marquien af Landsdowns Huus, hvor deres mest udmærkede Medlemmer vare forsamlede, og hvor den Beslutning blev fattet, paa enhver lovlig Maade at modsætte sig den nærværende Statsbestyrelses Planer. Prinds Leopold, hedder det, staaer nu i Spidsen for dette Partie, hvis Hoved Øiemeed, er en fuldkommen Forkastelse af Ministrenes udenlandske Politik, og at bringe dem til at forandre i denne, til Opretholdelse af Storbrittaniens Ære. Den bekjendte Marquis af Wellesley har ogsaa bivaanet denne Forsamling, Mange Medlemmer af begge Parlamentshuse, skulle nu ville unddrage Hertugen af Wellington den Bistand de frivillig havde skjænket ham i forrige Parlaments=Session, og det Alle, fordide, som sagt, ere utilfredse med de nærværende Ministres udenlandske Politik. Det er derfor ikke usandsynligt, at man inden faa Maaneder seer andre Measures fulgte, og seer andre Mænd ved Statsroret. Den engelske Nation er glad over at Prindsen har opgivet den græske Souverainitet, og derved sparet den et Protectorat, som kunne have blevet meget bekosteligt for den. En for nylig bekjendtgjort authentisk Skrivelse fra General Church, der saa nøie kjender Grækerland, og hvis Vidnesbyrd, da han ingen Vener af Capodistrias, maa være af stor Vægt, viser paa den ene Side, paa det Umodsigeligste, at den for Grækerland bestemte Grændse, er utilstrækkelig, og paa den anden Side at det græske Folk er utilfreds derover, og at Prinds Leopold, naar han havde indvilget deri, ville være bleven meget slet modtaget i sine Stater. Man er meget begierlig for at vide, fra hvilket Partie egentlig Forslaget er kommet: at gjøre Prindsen til Grækerlands Hersker; da man begynder at formode, at de politiske Hoveder, som maae nøiere kjende til Kongens Sundhedstilstand end Prindsen, ville, idet de forudsee en sig nærmende Catastrophe, søge at bringe en Mand af Veien, der kunne være stærk nok til at arbeide imod deres herskesyge Planer. J det mindste er dette det Parties Yttringer, som nu begynder at forsamle sig om Prindsen, og som sætter deres Haab til Prindsesse Victorias Mindreaarighed.
Den Nord-Cimbriske Tilskuer, 1830-06-15
Frankerig. Det seer her meget uroligt ud, de hyppige Jldebrande, eller rettere sagt Mord brande synes fornemmelig at træffe de forrige Emigrantere; de begyndte først i Normandiet, hjemsøge flere Provindser og nærme sig allerede Hovedstaden, thi til St. Denis ere Meldninger om disse Catastropher indtrufne, Gazetten veed intet andet at sige dertil, end at den deraf vil udlede en hemmelig Jnsurrection, som kommer af de liberale Foreninger og fra de Revolutionaire. "Et Regiment efter det Andet skrives der fra Paris marscherer til Normandiet, hvor Alt staaer i lys Lue; i Lyon har man faaet fat paa en Vogn, som var fyldt med trefarvede Kokarder; over Paris svævede fornylig en Luftballon, hvorpaa der læstes: "Leve de 221." Som en Følge af den sidste Ministerielforandring, ventes en Snees Præfecter, 50 Under=Præfecter og 500 Mai rer afsatte. De franske Fonds vedblive at falde, som en Følge af: deels at den franske Expeditions Omkostninger anslaaes til 10 Millioner Pd. St., og deels fordi man frygter for at det nu herskende Partie vil tillade sig inconstitutionelle Handlinger og bringe det i Paris omløbende Rygte i Opfyldelse, at en nye kongl. Ordonnants skulle bestemme, hvilke Egenskaber de skulle besidde, der ved det nye Valg skulle vælges til Deputerede, en Forholdsreget som vil i allerhøieste Grad forurolige Gemytterne; Bladet Figaro siger derfor med Rette: "det Polignaske Ministerium har sat hele Frankerig i For og Flamme. Den bekjendte Cabir Pascha, som var sendt til Algier af Porten, blev af den franske Blokade Eskadre nægtet Jnd seiling, han seilede da til Toulon, for at underhandle med den franske Regjering om Naade forAlgierne, men inden han bliver frie for sin Qvarantaine, vil vel det Hele være decideret, især da Overfeldtherren Bourmont har lovet at han den 26de Juni ville spise til Middag i Algier.
Den Nord-Cimbriske Tilskuer, 1830-06-15
Rusland, Tyrkiet og Grækerland. Fra Odessa skrives, at den 18de Mai ankom Feldtmarskalsk Grev Diebitsch Sabalkansky til Tiraspol, for der at udholde sin Qvarantaine, Fra Constantinopel skrives, at Storveziren Reschid Pascha, som siden Russernes Afmarsch var i Adrianopel beskjæftiget med Reguleringen af Rumeliens indre Bestyrelse, var af Storherren indbuden til et Besøg i Hovedstaden, for at beraad slaae med ham om det urolige Albaniens Anliggender; Reschid var den 3die f. M. ankommen dertil, og var af Storherren bleven modtaget med megen Udmærkelse; siden hans Ankomst finde hyppige Raadsforsamlinger ted; man troer ikke at Storvezirens Ophold vil vare længe i Hovedstaden. - Jfølge engelske Blade skulle alvorlige Uroligheder være udbrudte i Grækerland, og Grev Capodistrias have begivet sig til Syra, (maaskee de allerede i No. 46 af d. B. omtalte).
Den Nord-Cimbriske Tilskuer, 1830-06-15
Portugal. Fra Lissabon skrives under 12te Mai, i Hovedstaden og Provindserne bliver Elændigheden bestandig større, Royalisterne selv, sige nu at man har bedraget dem, især er Hadet mod Engelænderne stort, mellem Tropperne og Politiet i Lissabon, kom det den 23de Mai til aabenbar Feide, og paa begge Sider bleve nogle Jndividuer saarede og 2 Soldater dræbte. De ulykkelige Forvistes Skjæbne ombord paa Linieskibet, den hellige Johannes, er høist beklagelsesværdigt; over 160 uskyldige Offere, bestaaende af gamle fortjente Officerer, agtværdige Embedsmænd, bedagede Præster og Kjøbmænd ere med Jernringe lænkede til hinanden, deres Fortællinger om de Mishandlinger de have udstaaet i St. Julian-Taarnet, ere gyselig, og under alt dette er Don Miguel paa Jagt i Zamora, hvor alle mulige Slags Udsvævelser finde Sted, og man fortæller saadanne grusomme Tildragelser om denne Jagt, at man ikke engang tør gjentage dem.
Den Nord-Cimbriske Tilskuer, 1830-06-15
Jndenlandsk. Løverdagen den 29de Mai, om Aftenen Kl. 10, afbrændtes, foran Artilleriets faste Prøvebatterie, paa Amager, et, i sit Slags mærkeligt, Fyrværkerie. Dette bestod nemlig af alle de Fyrværkerie=Dele, som Hs. kgl. Høih. Prinds Frederik Carl Christian, i Forbindelse med Høisammes Adjutant, Hr. Ritmester, Greve af Ahlefeldt, og 11, just nu til Artillerie-Officerer udnævnte, Stykjunkere, i Løbet af flere Maaneder, havde forfærdiget paa Laboratoriet, under Veiledning af Laboratorii-Etatens Chef, Hr. Major v. Wedelfeldt og de assisterende Officerer. Disse forskjellige Fyrværkerie-Sager - blandt hvilke der, blandt Andet, befandtes endeel Faldskjærms=Raquetter og en stor Ballon udgjorde et betydeligt Fyrværkerie, hvis Afbrænding blev begunstiget af det skjønneste Veir, og hvis Effect forøgedes ved det speilklare Vand i Batteriets brede Forgrav. Hos kgl H. Prindsesse Wilhelmine havde, ifølge Jndbydelse af Høisammes ophøiede Gemaal, indfundet sig med sin Hofstat, for at overvære Afbrændingen, der bivaanedes af en Mængde Tilskuere af alle Stænder. Hs. kgl. H. Prindsen - efter hvis udtrykkelige Anordning Hs. kgl. H. Prindsesse Wilhelmines Navnetræk var anbragt midt i Fyrværkeriet - var, efter at have modtaget sin høie Gemalinde paa Batteriet, selv tilstede paa Fyrværkerie=Pladsen, for at opfylde den sidste af de paatagne Pligter, den nemlig, personligen at afbrænde de fleste Stykker, paa hvilken Plads Hs. kgl. Høyheds Navnetræk i Forening med Prindsens i skjønt farvet Jld blev hilset med et tredobbelt Hurra, hvilke Fryderaab gjenløde paa selve Batteriet til Ære for det høie Fyrstepar, og udbragtes der af Artillerie-Corpsets Chef, Hr. Kammerherre og Generalmajor v. Haffner, der nød den Ære, at være nærværende hos Hs kgl. H. Prindsessen i det for Høisamme paa Batteriets Barm opslagne Telt. Efter Forlydende vil Hs. kgl. H. Prindsen, i Sommerens Løb, ved Artillerie-Corpset, i største Detail, gjennemgaae ogsaa alle de andre forskjellige Grene af Artilleriefaget.
Den Nord-Cimbriske Tilskuer, 1830-06-15
Reisende med Dampskibet "Dania Fra Kjøbenhavn til Aarhuus, den 8de Juni om Morgenen Kl. 7: Frue Etatsraadinde L. Bang, Studen Dahlerup, Banqueur Warburg, Jomfrue L. Lundgaard Toldbetjent C. F. Prahl, Frøken Thorlacius, Mad. Holm, Cand. jur. Ring, Jfr. Hoppe, Lieutnant v. Hindenburg, Frue Kammerherrende Raben Huitfeldt Levetzau, med 2 Børn og Frøken Raben, samt Jomfrue, Pige og Tjener, Kammerjunker, Baron v. Rosenkrantz.
Den Nord-Cimbriske Tilskuer, 1830-06-15
Avertissements. Hviid og röd Champagne, gl. Portviin, dry Madeira, Hochheimer, St. Julien, Margeaux, Medoc, Graves og gl. Viin, gammel Cognac, Armana, Kommen Aqvavit, franske Liqveurer, franske syltede Frugter, syl ted Ingefær, Succat, Vanille, Pecco, Techy, Haysan- og Congo-The, Confect Rosiner, Krakmandler, Vanille- og Pariser-Chocolade, fiin Huusblas, Hjortetak, Nudler, med flere andre Varer faaes til billigste Priser i Thisted hos Luthöft & Bendixsen. Trykker, redigeres og udgives i Thisted af J. C. Lund.
Den Nord-Cimbriske Tilskuer, 1830-06-15
Salg af Jordegods. Torsdagen den 29de Juli förstkommende om Formiddagen Kl. 10, lader Hr. Proprietair Stadel til Ullerup og Söe, formedelst anden Bestemmelse, ved en eneste Auction opraabe, og om nogenlunde antageligt Bud skeer, absolut bortsælge : Hovedgaarden Söe beliggende i Seierslew Sogn her paa Morsøe, staaende for Hartkorn fri Hovedgaardstaxt 19 Tdr. 7 Skpr. 2 Fdkr. i Alb., med tilhörende privilegerede VeirMølle staaende for Mølleskyld 1 Td. 2 Fdk., samt underliggende hoveriegjörende Bøndergods, 200 Tdr. Hartkorn, beliggende i Seierslew, Eierslew, Sönderdraabye, Skallerup. Elsöe og Redsted Sogne, som og Seierslew Sogns Konge- og Kirke-Tiende af tiende ydende Hartkorn 207 Tdr. Conditionerne hvorefter disse Eiendomme. der opraabes deels samlede deels separate, agtes bortsolgte, ere tilligemed Jordebogen. forinden til Eftersyn hos Eieren boende paa Ullerup, samt paa Undertegnedes Contoir. Auctionen afholdes paa Hovedgaarden Söe. Nyekjøbing paa Morsøe, den 27. Mai 1830. Rummelhoff.
Den Nord-Cimbriske Tilskuer, 1830-06-15
Jeg har fornylig erholdt til Udsalg et nyt Assortiment, af fortrinlig gode større og mindre Landkorter og Atlasser, til meget billige Priser. Ligeledes har jeg den Ære at indbyde til Subscription paa det i Hamburg udkommende Bibliothek for Pianofortespillere, eller et Udvalg af de ældre og nyere berømte Componisters Værker med Portraiter og Levnetsbeskrivelse; kun det Skjønneste og Bedste leveres i denne Samling, og Udvalget skeer af de første Musikkjendere, maanedlig udkommer 2 Hæfter i stor Qvart Node=Format, af 3 Arks Størrelse paa fiin Velinpapir, og hvoraf Hæftet leveres her paa Stedet, frit for alle Udgifter, til den billige Priis af 32 Rbs. Tegn.
Den Nord-Cimbriske Tilskuer, 1830-06-15
Det 1ste, indeholdende en Phantasie af den berømte Mozart, med Componistens Portrait og Rekrolog, ligger hos mig til behagelig Eftersyn for Musik=Liebhavere. Foruden det saa almindelig yndede Gallerie der seitgenossen, eller Portraiter af Nutidens mest berømte Personer, faaes ogsaa nu hos mig tilkjøbs en heel Deel enkelte fiintstukne Portraiter, af Fortidens og Rutidens berømteste Mænd til særdeles billige Priser. Thisted, den 11te Juni 1830. Joh. S. LundTillætil Thisted Amts Avertissements=Tidende eller den Nord=Cimbriske Tilskuer Tirsdagen den 15de Juni. No. 48. Ao. 1830.
Den Nord-Cimbriske Tilskuer, 1830-06-15
Blandinger. Paris have flere store Festiviteter fundet Sted i Anledning af Kongen af Neapels Nærværelse, saaledes havde Hertugen af Orleans indbudet alle de forhenværende Medlemmer af det Deputeredes Kammer; og Hans franske Majestæt fandt sig der fra Tid til anden omgivet af de forrige Ministre og af Benjamin Constantin, Casimir Perrier, General Sabastiani o. fl. Constitutionelsindede; Hans Majestæt sagde: "Mine Herrer, det er en smuk Aften, Vinden er god for min Flaade til Algier!" Kl. 2 om Natten tog Soupeen sin Begyndelse og foruden Konge Taflet spiste i en Sal 800 Personer Tid efter anden; først Damerne og siden Herrerne, 500 Jndbydelseskort bleve udleverede til de Lærde og Reisende.
Den Nord-Cimbriske Tilskuer, 1830-06-15
De Meddelser i Smyrna-Coureren, hvorover den græske Præsident under 12te Marts sidstleden indgav sin Besværing til den franske Resident, Baron von Rouen, var to foregivne Decreter, det ene af 26de Novbr. 1829, det andet af 22de Jan. 1830, ifølge hvilke den græske Regjering havde oprettet et hemmeligt Opsyns-Tribunal, eller med andre Orden Jnqvisitions-Ret." Disse Bagvaskelser fandtes for grove til, at Regjeringen kunde oversee dem med Taushed, hvisaarsag Residenten opfordredes til at lade Udgiveren i sin Journal gienkalde de falske Actstykker.
Den Nord-Cimbriske Tilskuer, 1830-06-15
Den 1ste Juni skrives der fra London, ankom for første Gang et Dampskib over det røde Hav directe fra Bombay, det var afgaaet derfra den 20de Marts og havde altsaa tilbagelagt denne lange Reise i mindre end 10 Uger. J det røde Hav befinder sig nu en Kapper, det er en Græker captain fra de joniske Øer, ved Navn Chiffals, og som giør Jagt paa tyrkiske Skibe.
Den Nord-Cimbriske Tilskuer, 1830-06-15
Af 2 franske Brigger, som vare strandede paa Algiers Rhed, var en Deel af Besætningen druknet, og Resten af Algiererne ubarmhiertig myrdet.
Den Nord-Cimbriske Tilskuer, 1830-06-15
Hertugen af Reichstadt (Sønnen Napoleon, er nu udnævnt til Major ved Jnfanterie-Regimentet Salins og skal efter Forlydende residere i Prag. Et paa Themsen liggende Dampskib Georg den Fjerde, var pludselig bleven affærdiget med Depescher til Algier.
Den Nord-Cimbriske Tilskuer, 1830-06-15
De nyeste Efterretninger fra Carthagena af 10de April melde: at det synes som at Bolivar paa Nye har virket saa kraftig paa Paes, at man tør haabe, at han vil underkafte sig.
Den Nord-Cimbriske Tilskuer, 1830-06-15
Den russiske Geneneralconsul i Kjøbenhavn, Collegialraad v. Gerschau, er udnævnt til Statsraad.
Den Nord-Cimbriske Tilskuer, 1830-06-15
Den 8de Mai afbrændte i et stærkt Stormveir, hele Nybye Landsbye i Upsalg Sogn, bestaaende af 6 Gaarde, i kortere Tid end 1 1/2 Time, hvorved 27 Personer bleve huusvilde og et 7 Aars gl. Barn indebrændte.
Den Nord-Cimbriske Tilskuer, 1830-06-15
Lithographiens berømte Opfinder, Hr. AloysSennefelder, skal nylig have bragt en ny Opfindelse, hvorved man med en eeneste Plade kan aftrykke et Oliemalerie og illuminere et Kobber= eller Steentryk i alle Nuancer, til en saa høi Grad af Fuldendelse, at man deraf tør vente sig de meest overraskende Resultater. Det samme gielder om hans kunstige Steenplader, der erstatte den naturlige Steen og i mange Henseender skulle overtræffe den.
Den Nord-Cimbriske Tilskuer, 1830-06-15
Jndenlandsk. Fra Aarhuus skrives under 7de Juni, Ved Jlluminationen i Løverdags Aftes udmærkede sig, foruden adskillige Privathuse, Raadhuset, som glimrende oplyst med couleurte Lamper, fremviste i Transparent, en Jndskrift, der, ligesaa smukt som sandt, tolkede, hvorlunde Frederiks Kongedyd og Dannerfolkets Kjerlighed, lyser klarere Aar for Aar. J Jndgangen faaes et Tempel, paa hvis Alter Offertuen brændte. Cathedralskolen havde en Jnskrift, som Historiens sanddrue Muse med Glæde vil vedkjende sig, naar hun, paa sine uforgængelige Tavler, bevarer Mindet om Frederik den Sjettes Omhu for Videnskaberne. J Gaar behagede det Hs. Majestæt, tilligemed Prindsesserne og Suite, at bivaane Gudstjenesten i Domkirken, hvor Stiftsprovst Lindhardt, efter at have udviklet, ved hvilke Midler Forsynet, opdrager Menneskene for Evigheden, opsendte Bønner for Kongen og Hans Slægt, som gjenlød i alle Hjerter. Vagtparaden bivaanedes af begge Deres Kongelige Høiheder; ligesom Kjerligheden til Hs. Kgl. H. Prinds Ferdinand vedbliver at lægge sig for Dagen i umiskjendelige Yttringer, saaledes har Danmarks yngste Fyrstesøn, Hvem Saamange længtes efter at see, ved sin milde, nedladende Godhed, indtaget Alle.
Den Nord-Cimbriske Tilskuer, 1830-06-15
Da Cancelliet er blevet opmærksom paa, at det er temmelig almindelig Praxis, at der til Testamenter, hvorved Testatores disponere over Alt, hvad de eie og eiendes vorde, bruges stemplet Papiir af 2den Klasse efter den Værdie, hvortil det Boe, hvorover der disponeres, anslaaes paa den Tid, Testamentet oprettes, naar Summen ikke overstiger 1,000 Rbd. Sv.; saa har det, efter Overeenskomst med det kgl. Rentekammer, gjort Vedkommende opmærksom paa: at der til Testamenter af foranførste Beskaffenhed bør bruges stemplet Papiir af 4de Klasse No. 7, efter Forordningen af 3die Decbr. 1828, dens §. 5, Litr. 8.
Den Nord-Cimbriske Tilskuer, 1830-06-15
Jfølge Cancellie-Circulaire til samtlige Amtmænd i Danmark af 15de Mai sidstleden, bør det for Fremtiden stedse iagttages, at det i de Borgerbreve, som meddeles paa Brænderier, ved en tilføiet Clausul udtrykkelig indskjærpes de Paagieldende, at de ei ere berettigede til at drive noget Slags Værtshuushold, hvorunder al Udskjænkning af Brændeviin til Fortæring paa Stedet indbefattes.
Den Nord-Cimbriske Tilskuer, 1830-06-15
Den 3die De Middag Kl. 12 holdtes Universitetets Sørgefest i Frue Kirke over afdøde Biskop Münter, til Jhukommelse saavel af hans udmærkede Fortjenester af Videnskab og Kirke i Almindelighed, som af hans 42 Embedsaar som Professor i Theologien ved Universitetet. Talen holdtes af Prof. Dr.Theol. J. Møller, og en Cantate af Professor Oehlenschlager, sat i Musik af Organist Jensen, blev afsjungen af ældre og yngre Studerende. Programmet til denne Høitidelighed, forfattet af Prof. Dr. Theol. Clausen, handler om det biskopvelige Embedes Vigtighed og Værd i den evangeliske Kirke.